1922 – ییل 30 آگست تاریخیده "یا استقلال یا اولیم" شعاری بیلن قوتیلیش حربیده یوتوق قازانیلدی.
بویوک رهبر مصطفی کمال اتاتورک نینگ ییتکچیلیگیده قولگه کیریتیلگن بویوک ظفر تاریخ گه آلتین حرفلر بیلن ثبت بولدی.
ظفر بیره می نینگ 99 – ییل لیگی تورکیه مقیاسیده مراسملر آرقه لی نشانلنماقده.
مراسملرنینگ ده ایلک بویوک رهبر مصطفی کمال اتاتورک نینگ قبری گه باریلدی.
جمهور باشلیغی رجب طیب ایردوغان 30 آگست ظفر بیره می مناسبتیده یانیده گی هیئات بیلن آبده قبرنی زیارت قیلیب گل قویدی و استقلال مارشی اوقیدی.
ایردوغان باشچیلیگیده گی هیئات مثاق ملی مجتمعی گه باردی. ایردوغان بو جایده آبده قبر خاص کتابچه سیگه قول قویدی.
ایردوغان کتابچه گه شونقه یازدی:
"عزیز آتاتورک، مستقل لیگیمیزگه بارگن یول نینگ آلتین حلقه لریدن بویوک ظفرنینگ 99 – ییل لیگیده ینه بیر مرته حضوزینگیزگه کیلدیک. بو تاریخی کونده سیز عالی شخصیت نی و عزیز شهیدلریمیزنی رحمت بیلن یاد ایته میز. تورکیه نی بیزگه کورستگن هدفلرگه قره ب پارلاق بیر کیلجک تامان آلیب باره میز. مدافعه صنایعیده آتگن آدیملریمیز بیلن ملتمیزگه کوزی کبی قدریتلی بولگن تورک قوراللی کوچلری نینگ کوچینی هر ساحه ده رواجلنتیرماقده میز. دموکراسی ساحه سیده، عدالت ساحه سیده، حق و سوز ایرکین لیگیده عملی قیلگن ینگی لیکلر بیلن جمهور بیلن جمهوریتیمیز اورته سیده گی مناسبتنی مستحکم لشتیره میز. امانتینگیز بولمیش تورکیه جمهوریتی دولتی ایشانچلی قوللرده دیر. روحینگیز شاد بولسین.
شونده ی بویلب جمهور رئیسلیک مجتمعی گه باردی و تبریک که کیلگنلرنی قبول قیلدی.
استانبولده ایسه 30 آگست ظفر بیره می نینگ 99 – ییل لیگی مراسملری دایره سیده تقسیم میدانیده گی جمهموریت یادگارلیگی قاشیده مراسم اوتکزیلدی.
جمهوریت یادگارلیگی گه نوبت بیلن استانبول والی لیگی، 1 – اردو قومندانلیگی و استانبول بلدیه سی تامتانیدن گل قوییلدی.
30 آگست ظفر بیره می نینگ 99 – ییل لیگی مراسملری دایره سیده تورکیه مقیاسیده مراسملر اوتکزیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
